| Οι Έξι Σύζυγοι τουΕρρίκου Η΄ |
| --- |
|  Αικατερίνη της Αραγονίας |
|  Άννα Μπολέυν |
|  Τζέιν Σίμουρ |
|  Άννα της Κλέβης |
|  Αικατερίνη Χάουαρντ |
|  Αικατερίνη Παρ |

Η **Τζέην Σύμουρ** (*Jane Seymour*, περ. 1508 - 24 Οκτωβρίου 1537) ήταν η τρίτη σύζυγος του Ερρίκου Η΄ της Αγγλίας.

Η Τζέην Σύμουρ ήταν το μεγαλύτερο παιδί του σερ Τζον Σύμουρ και της Μάρτζερυ Ουέντουορθ και γεννήθηκε στο πατρικό της σπίτι στο Γουλφ Χωλ της κομητείας του Ουίλτσιρ.

Υπήρξε κυρία επί των τιμών της πρώτης γυναίκας του Βασιλιά, Αικατερίνη της Αραγονίας, και της δεύτερης, Ανν Μπολέυν. Ο Ερρίκος προσέγγισε τη Σύμουρ ερωτικά, αλλά επειδή αυτή αρνήθηκε να γίνει ερωμένη του, ο έρωτας του Βασιλιά για αυτήν επιτάχυνε την πτώση και τον αποκεφαλισμό της συζύγου του, Ανν Μπολέυν, με την κατηγορία της προδοσίας στον Πύργο του Λονδίνου στις 19 Μαΐου 1536. Σε σχεδόν δέκα μέρες από τον θάνατο της Μπολέυν, ο Βασιλιάς και η Σύμουρ παντρεύτηκαν κρυφά αν και η Σύμουρ δεν στέφθηκε ποτέ βασίλισσα. Ήταν δημοφιλής βασίλισσα και μάλιστα συμπεριφέρθηκε στη κόρη της Αικατερίνης της Αραγωνίας και του Ερρίκου Η΄- της κατοπινής Μαρίας Α΄ της Αγγλίας- με μεγάλη ευγένεια και κατάφερε να αποκαταστήσει τις σχέσεις της με τον Βασιλιά. Η μεγαλύτερη προσφορά της ήταν όμως ότι χάρισε στον Ερρίκο τον πολυπόθητο διάδοχο, που καμία από τις προηγούμενες συζύγους δεν είχε καταφέρει να του δώσει.

Στις 12 Οκτωβρίου 1537 γεννήθηκε ο Εδουάρδος ΣΤ΄ στο Παλάτι του Χάμπτον Κορτ. Ωστόσο οι δυσκολίες της γέννας της κόστισαν τη ζωή. Η Βασίλισσα πέθανε από επιλόχειο πυρετό στις 24 Οκτωβρίου του 1537. Οι συγγενείς της όμως εξακολούθησαν να απολαμβάνουν τη βασιλική εύνοια καθ' όλη τη διάρκεια της βασιλείας του Ερρίκου.

Η Βασίλισσα θάφτηκε στο ταφικό μνημείο του ίδιου του Βασιλιά στο Παρεκκλήσι του Αγίου Γεωργίου στο Κάστρο του Ουίνδσορ και υπήρξε η μόνη από τις 6 γυναίκες του Ερρίκου Η΄ που κηδεύτηκε με τιμές βασίλισσας και ετάφη εκεί.

Οικογένεια
----------

Παντρεύτηκε τον Ερρίκο Η΄ της Αγγλίας και απέκτησε:

* τέκνο (25 Δεκεμβρίου 1536), αποβολή.
* Εδουάρδος ΣΤ΄ (1537 - 1553), Βασιλιάς της Αγγλίας.

Πηγές
-----

ENCYCLOPAEDIA BRITTANICA, τόμος 12, σελ. 871, έτος 1965, ΗΠΑ

Παραπομπές
----------

1. ↑  (Αγγλικά) *Early Modern Letters Online*. 83618583-f5e8-47c2-a517-99e2fe84c077. Ανακτήθηκε στις 9  Οκτωβρίου 2017.
2. ↑  (Γερμανικά, Αγγλικά) *FemBio database*. 25127. Ανακτήθηκε στις 9  Οκτωβρίου 2017.
3. 1 2 3 4 5  Una McGovern: «Chambers Concise Biographical Dictionary» Chambers Harrap. Εδιμβούργο. 2003. ISBN-13 978-0-550-10062-7. ISBN-10 0-550-10062-8.
4. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 11  Μαΐου 2020.
5. 1 2 3 4 5 6 7  «Kindred Britain»
6. ↑  p10150.htm#i101496. Ανακτήθηκε στις 7  Αυγούστου 2020.
7. ↑  www. womendhistory.about.com
8. ↑  www. tudorhistory.org

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζέιν Σίμουρ** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 15631808
* LCCN: no90017958
* ISNI: 0000 0000 7145 9901
* GND: 121675858
* SELIBR: 288328
* SUDOC: 177542888
* BNF: cb13755889t (data)
* NKC: xx0105156

 |

 |